Title: Lawrence Weiner. Relative to hanging
Description: Lawrence Weiners bog 'Relative to Hanging' fra 1976 består af to komponenter: 1) en grafisk serie med variationer over de nordiske flag, 2) en serie variationer over en enkelt sætning på engelsk, dansk, svensk, norsk, finsk og islandsk: ?HAVE STÅET FOR [SOM I] / (HAVE VINKET)?, hvor forholdsordet ændres fem gange: for/i/op/over/ned. Bogen arbejder derved dels med formatet flagbog, som bl.a. bruges til navigation/signal (flag som tegnsystem), de nordiske sprogs grænser og ligheder, nationernes grænser og ligheder, forhold og placeringer, forhold mellem sprog, tegn, systemer, nationer, etc.0'Relative to Hanging' udkommer i serien After Hand Archive, der udgives af forlaget Antipyrine. Bogserien arbejder med bagkataloget og arkivet efter Edition After Hand og Henrik Have og vil løbende genudgive og genforhandle forlagets mest manifeste titler samt tilrettelægge udstillinger med arkivets materiale. After Hand Archive arbejder med kunstnerisk forskning, publicering som praksis og bedrive alternativ kunst- og litteraturhistorie.0Genudgivelsen af 'Relative to Hanging' er suppleret med Lawrence Weiners tekst 'Edition after Henrik Have', oprindeligt skrevet til tidsskriftet 'North#16' (1987).